苏轼
次前韵寄子由
我少即多难，邅回一生中。
百年不易满，寸寸弯强弓。
老矣复何言，荣辱今两空。
泥丸尚一路，?古语云，十方薄伽梵，一路涅槃门。
?所向余皆穷。
似闻崆峒西，仇池迎此翁。
胡为适南海，复驾垂天雄。
下视九万里，浩浩皆积风。
回望古合州，属此琉璃钟。
离别何足道，我生岂有终。
渡海十年归，方镜照两童。
还乡亦何有，暂假壶公龙。
峨眉向我笑，锦水为君容。
天人巧相胜，不独数子工。
指点昔游处，蒿莱生故宫。